ועדת הפנים והגנת הסביבה, כנסת 25, פרוטוקול מספר 63, 2023-05-11 00:00

יעקב אשר: אני פותח את ישיבת הוועדה

יעקב אשר:  על סדר היום: פרק כ"ד (קידום תשתיות לאומיות)

יעקב אשר:  המיקוד של זה הוא הערות פרק ה', תיקונים עקיפים ותוספת ראשונה

יעקב אשר:  לפני שנתחיל לדבר על זה, יוראי, ידידי, אם אתה זוכר, אני הצהרתי על דבר שעלה פה, בדיונים בוועדה, עוד לפני חוק ההסדרים, בנושא העידוד של אנרגיות ירוקות

יעקב אשר:  דיברנו על כך בלי קשר לשבת ועם קשר לשבת, ואני כבר אומר לעורכי העיתונים: אתם יכולים לכתוב שזה לכבוד שבת קודש

יעקב אשר:      איתן פרנס, שהיה כאן, דיבר על הסיפור של חוסר הוודאות שלהם בכניסה לפרויקטים כאלה, כשאחד מהדברים הוא המכס, שירד ועומד לחזור בחזרה

יעקב אשר:  בכל פעם מאריכים את זה בתקופה של חודש, חודשיים או שנה גג

יעקב אשר:  אני לא יודע איפה למדו כלכלה באוצר, אבל כשאני למדתי כלכלה – אמרו לי שצריכה להיות וודאות כשאדם נכנס לדברים מהסוג הזה, ואנחנו רוצים לעודד את המגמה הזו

יעקב אשר:  לכן, ביקשתי הבהרה מהממשלה על כך שהמכס נשאר לאורך זמן; אני רציתי חמש שנים והם אמרו שנתיים

יעקב אשר:  בינתיים התברר לי, מתשובה של האוצר, שקורה משהו אחר

יעקב אשר:  לכן, נמצא כאן גל

יעקב אשר:  תציג את עצמך, ואני מבקש שתודיע לוועדה את הדברים

יעקב אשר:  בבקשה

גל ברנס: גל ברנס, רכז כלכלה וחקלאות באגף תקציבים

יעקב אשר: אגב, יכול להיות שזו גם בשורה גדולה יותר ממה שאנחנו חשבנו, אבל בוא נשמע ונבחן אותה

גל ברנס: בכוונתנו לבטל שורה ארוכה מאוד של מכסים במטרה להפחית את יוקר המחיה

גל ברנס:  אחד המכסים הוא המכס הזה

גל ברנס:  הסיבה שבגללה מכסים לא נקבעו לתקופה ארוכה, עד היום, היא שלא היה תקציב, ולכן נאלצנו, בכל פעם, להאריך אותם כהוראות שעה

גל ברנס:  כרגע, פורסם צו להערות הציבור, במטרה לבטל שורה ארוכה מאוד של מכסים באופן פרמננטי

גל ברנס:  הצו צפוי להיחתם עד סוף החודש, בכפוף, כמובן, להערות הציבור שנקבל

גל ברנס:  יכול להיות שהוא לא יהיה באופן פרמננטי, בסופו של דבר, אבל כוונתנו היא להפחית שורה מאוד ארוכה של מכסים לתקופה ארוכה, לכל הפחות, גם כדי לתת ודאות וגם כדי להפחית את יוקר המחיה עבור הציבור

יוראי להב-הרצנו: אילו מכסים?     

גל ברנס: כמעט את כל המכסים, למעט חקלאות ורכב

יוראי להב-הרצנו: לא הבנתי

גל ברנס: היום, יש שורה ארוכה מאוד של מכסים במדינת ישראל

גל ברנס:  אין סיבה - - -     

יעקב אשר: אתה מבין? אמרתי, בשורה אפילו גדולה יותר מגודלה של הוועדה

יוראי להב-הרצנו: מהו הקשר לוועדה הזו? באתי להגיד שגם הסוללות כלולות בהם

יעקב אשר: אנרגיה ירוקה גם נמצאת שם

גל ברנס: על כל מכסי המגן, בכל מדינת ישראל

יעקב אשר: אחלה ממשלה, יוראי

יוראי להב-הרצנו: מצד אחד, קרן ארנונה שמגלמת ערכים סוציאליים, ומצד שני - -      

יעקב אשר: עד שהדבר הזה אמור לפקוע – ההחלטה הזו תיכנס?     

גל ברנס: זוהי הכוונה

גל ברנס:  שוב, הכל בכפוף להערות הציבור

גל ברנס:  ככל שלא נקבל הערות ציבור לדבר הזה – זה אמור לקרות

יעקב אשר: אתה יכול להגיד פרק זמן מינימלי?     

גל ברנס: כרגע זה לבטל לתמיד

גל ברנס:  אם נקבל הערות ציבור שיבקשו לצמצם – השר יצטרך לשקול והחליט, אבל אנחנו נמליץ על תקופה ארוכה

יעקב אשר: גם אם תקבלו הערות ציבור לצמצם באופן רחב, אני מבקש – אני לא יכול שאתה תצהיר, כי זה בשיקול הדעת של שר האוצר, ואני משאיר לו את זה – שתביא, בפניי האנשים שצריכים להחליט לגבי זה, נושאים שבאמת רוצים לקדם, כמו אנרגיה חלופית

יעקב אשר:  צריך ודאות לדבר הזה

יעקב אשר:  כשאנחנו דרשנו – גם לא דרשתי קבוע, אבל ההחלטה שלכם, במאקרו, היא בסדר

יעקב אשר:  מבחינתי, אני לא נכנס לזה עכשיו, וההחלטה הזו, כנראה, לא תיבחן בוועדה שלנו, אבל במקומות הללו צריכה להיות ודאות של לפחות 5-10 שנים, כי אנשים נכנסים להשקעות ולדברים הללו

יעקב אשר:      מבחינתי, אדוני היועץ המשפטי, זה מספק בעניין הזה

יעקב אשר:  אם זה לא יקרה – אתם תשמעו ממני, במהלך התקופה, כי יש לי הסכם עם אלקין שאני ממשיך פה לפחות למושב הקרוב

יעקב אשר:  נכון, אלקין?     

זאב אלקין: זהו לא הסכם; זוהי הערכה

יעקב אשר: תודה לך

יעקב אשר:  עכשיו, אנחנו חוזרים לנושא של הדיון

יעקב אשר:  אני אזכיר לכם: כשהממשלה הביאה את הרשימה של הדברים החיוניים, בתוספת, היא שכחה שני דברים, שבמקרה, את שניהם הזכיר האיש הכי פחות מקצועי בחדר: היושב ראש

יעקב אשר:  יכול להיות שהחבר'ה דיברו איתי על זה בדיונים המקצועיים

יעקב אשר:  השאלה הראשונה ששאלתי היא: איפה אנרגיה מתחדשת? פוטו-וולטאי? זה לא פרויקט חיוני, גדול וחשוב? בעקבות ההערה הזו – זה נכנס

יעקב אשר:       התברר, אחר כך, שהיה דבר נוסף ששכחו: הנושא של הטיפול בגז טבעי, שגם הוא – התברר שלא נמצא

יעקב אשר:  אני לא רציתי לפתוח את הדברים, אז הנושא התגלגל

יעקב אשר:  משרד האנרגיה דיברו איתנו בנושא הזה, אבל אני שאלתי את השאלות האלה גם קודם

יעקב אשר:  הרי, יוראי הצליח ללמד אותי דבר אחד מצוין: התחנות המזהמות ביותר הן אותן הפחמיות, שאין להן את הסולקנים וכל הדברים האלה

יעקב אשר:       אני הבנתי דבר אחד מחוסר המקצועיות שלי כרבא: צריך לגעת בדברים כמה שפחות, עם עדיפות לבכלל לא; פשוט להפוך אותם לפסל, לשים דגל למעלה ונגמר הסיפור; אבל לצורך זה – צריך חלופות

יעקב אשר:  יש חלופות שהן אנרגיות ירוקות, וכל הדברים שדיברנו עליהם – ובאמת הכנסנו אותן לתוכו

יעקב אשר:  החלופה השנייה, שהיא פחות טובה, היא הגז הטבעי

יעקב אשר:  לכן, דעתי – ואני מקווה שגם דעת הוועדה תהיה כזו; נראה בהצבעות בלילה – היא שגם הנושא הזה צריך להיכנס

יעקב אשר:       על הדרך, התנהלו דיונים בעניין הזה, ושיפרנו עוד כמה דברים בנושאים שקשורים להגנת הסביבה, יחד עם גורמי הממשלה ועם גורמי החוץ שהיו כאן

יעקב אשר:  לכן, אני מבקש שהיועץ המשפטי יאמר כמה מילים

תומר רוזנר: אני רוצה שנציגי הממשלה יציגו את הסיכומים

תומר רוזנר:  כרגע, אין את השינוי הזה בנוסח

תומר רוזנר:  הם יציגו את מה שהם מבקשים מהוועדה, והוועדה תחליט אם היא רוצה לקבל את זה

יעקב אשר: בבקשה

דוד מור: עידו מור, רפרנט אנרגיה, אגף תקציבים

דוד מור:  אנחנו, בממשלה, הסכמנו על שני תיקונים לטבלה: התיקון הראשון הוא הוספת מתקני טיפול בגז טבעי שממוקמים ביבשה, והוא נמצא באותה השורה של מערכת ההולכה לגז טבעי ומתקני טיפול בגז טבעי אשר ממוקמים ביבשה

קריאה: בלי היקף?     

דוד מור: אנחנו משאירים את זה בהתאם להגדרה: בלחץ העולה על 16 באר

דוד מור:  אנחנו לא משנים את היקף המתקנים של הגז הטבעי

דוד מור:  התיקון השני שאנחנו מבקשים לעשות – וזה כדי להבהיר שהמטרה שלנו היא לעבור מדלקים מזהמים יותר למזהמים פחות, כפי שאמר היושב ראש – הוא בנוגע לצנרת הסולר

דוד מור:  הנוסח שהוקרא לוועדה היה: "צינור הולכה של סולר", כשההגדרה הייתה: "ההיקף היה מזין תחנת כוח שהיא מיזם תשתית חיוני"

דוד מור:  אנחנו מבקשים להוסיף: "המוזנת בגז טבעי"

דוד מור:  זה תואם תקנות של משרד האנרגיה, שקובעות כי תחנות כוח שהן חיוניות, מעל כ-100 מגה וואט, שמוזנות בגז טבעי, נדרשות להיות מוזנות בסולר לגיבוי, למקרה שבו יש תקלה בגז הטבעי

דוד מור:  אין פה שום כוונה להתייחס לצינור הולכה של סולר שמשרת תחנה, או פיקר, שמבוסס רק על סולר, כחיוניות, כי אנחנו רוצים להתקדם לכיוון - - -     

יעקב אשר: זה לא חיוני

תומר רוזנר: השאלה היא אם אתם לא רוצים לומר שהיא מוזנת בגז טבעי כמקור אנרגיה עיקרי

גל ברנס: אפשר להוסיף: "כמקור אנרגיה עיקרי"

גל ברנס:  ההערה של הוועדה מקובלת

יעקב אשר: הערות נוספות? בבקשה

לירון אדלר מינקה: רציתי לשאול, באיזה היקף ה-PV? הפוטו-וולטאי?     

יעקב אשר: הפוטו-וולטאי כבר תוקן קודם

לירון אדלר מינקה: אני רוצה רק להבהיר, כי דיברתם על כך שיש שינוי בזה; אין שינוי?     

קריאה: אין שינוי במעל 750 דונם

יעקב אשר: יש עוד כמה תיקוני נוסח

יעקב אשר:  אנחנו ניתן להגיש גם עליו הסתייגויות עד השעה 18:00

לירון אדלר מינקה: יש כמה תיקונים לחלק ה' בנוסח שהופץ

לירון אדלר מינקה:  זה נמצא בעמוד 16 לנוסח, בסעיף שמדבר על שינוי תכנית לאחר אישור

לירון אדלר מינקה:  אנחנו רק הבהרנו, בהתאם להערות שאמרנו כאן אתמול בוועדה, שאם יש שינוי תכנית לאחר אישור, אם יש פגיעה בשטחים פתוחים – נותנים זמן להשמיע טענות

לירון אדלר מינקה:  בנוסח הכללי של הסעיף, מדובר על מונח של הגשת השגות, כשזה מפורסם בצורה קצת יותר כללית, ולכן נגיד, לגבי השטחים הפתוחים, שמדובר בהגשת השגות

לירון אדלר מינקה:  זהו זמן, עבור הציבור, להשמיע את טענותיו

לירון אדלר מינקה:  יש פה עוד שני שינויים שלא נכנסו לנוסח, ונתקן אותם בהתאם, בסעיפים ד' ו-ה', שהוגשו לגביהם טענות או השגות

לירון אדלר מינקה:       סעיף (1א) בעמוד 17, שהקראנו בוועדה, שמדבר על הבקשה להרשאות של מתקני חשמל, מדבר על כעשר בקשות בשנה שהולכות ישר לות"לים

לירון אדלר מינקה:  אלה הם דברים שנכללו בתכנית הפיתוח

לירון אדלר מינקה:  חשבנו, אתמול בוועדה, שצריך, אולי, למחוק את סעיף 1(ב), שהיה במקור, והפנה לבקשות לפי סעיף 145ח(3) – כל תכניות ה-161 – ואחר כך הסתכלנו על זה שוב; זה סעיף שכן צריך להיות, אבל בנוסח קצת אחר

לירון אדלר מינקה:  יהיה כתוב: "על אף האמור בפסקה (1א), בקשה להרשאה שהועברה לרשות הרישוי לפי הוראות סעיף 6ב(ב1) לא תיספר במניין הבקשות לפי אותה פסקה"

לירון אדלר מינקה:      	בסעיף שהוספנו אתמול, אם זה ילך להליך שמאפשר להעביר דברים שנידונו גם בוועדת תכנון מחוזית לרישוי בות"ל – זה לא ייספר בתוך עשר הבקשות שאפשר להעביר ישירות לות"ל, לפי סעיף 1(א)

לירון אדלר מינקה:  זוהי ההבהרה של הסעיף הזה

תומר רוזנר: הרעיון הוא לא להציף את רשות הרישוי של הות"ל בבקשות להרשאות

תומר רוזנר:  יש מכסה להרשאות שיכולות להגיע אליה ישירות, ואין מכסה לבקשות שמועברות אליה לאחר המסננת שקבעתם - - -     

יעקב אשר: שכבר עושה את העבודה קודם

תומר רוזנר: בדיוק

לירון אדלר מינקה: בעמוד 23 קבענו הוראת מעבר לנושא הזה של העברה לאישור בות"ל

לירון אדלר מינקה:  אמרנו שאם יש בקשות שנמצאות הרבה זמן בוועדה המקומית – אפשר לבקש להעביר אותן לות"ל

לירון אדלר מינקה:  כל ההליך יתחיל בספטמבר, אבל כל ספירת הזמן תתחיל גם על בקשות שנמצאות כבר עכשיו על השולחן

לירון אדלר מינקה:       אני אקריא את הסעיף, כי עשינו תיקונים בנוסח:          

תומר רוזנר: אני מבין שהבקשה היא שיהיה אפשר לפעול גם לגבי רשויות שכבר עברו עליהן בלוח הזמנים בעבר

לירון אדלר מינקה: נכון, מה-1 בספטמבר

יעקב אשר: אוקיי

יעקב אשר:  אם כך, אין הערות

יעקב אשר:  אם ישנן הערות – נא להגיד

מאיה קרבטרי: לא עוברים על שאר התיקונים?     

יעקב אשר: לא

לירון אדלר מינקה: כל התיקונים שסימנתי פה בכחול הם דברים שסוכמו אתמול בוועדה

מאיה קרבטרי: דיברנו על הוספת מהנדס לרשות המקומית הגדולה ביותר, או משהו כזה, להרכב של רשות הרישוי של הות"ל, וזה לא מה שכתוב בסעיף 8 בנוסח

מאיה קרבטרי:  זהו לא מה שסוכם אתמול בוועדה

לירון אדלר מינקה: 	זה משתלב בנוסח של הסעיף בצורה כזו שזה כן אומר - - -     

מאיה קרבטרי: כאן כתוב שיהיה דיון מקדמי, אליו יוזמן מהנדס

דוד מור: זוהי סוגיה אחרת

דוד מור:  יש כבר היום, בחוק התכנון והבנייה, התייחסות לשני סוגי - - -     

יעקב אשר: 	אני שומר, באופן אישי, על כל מה שקשור לשלטון המקומי; גם בנוסח

תומר רוזנר: 	כמובן שאפשר יהיה להגיש הסתייגויות על השינויים שהוצגו כאן עד השעה 18:00

יעקב אשר: רק על מה שהוצג כאן?     

תומר רוזנר: כל ההסתייגויות הן עד 18:00

זאב אלקין: להיפך

זאב אלקין:  לכאורה, תומר יכול להגיד שאפשר להגיש על אלה עד שעה יותר מאוחרת, אבל היות והסכמנו כי אנחנו רוצים שהישיבה תתקיים ב-19:30 – זה יהיה עד 18:00

יעקב אשר: שיקול הדעת שלו היה לגבי הדברים שהיו כאן, שהם היו מאוד כלליים

יעקב אשר:  הוא אמר שמבחינתו – כמה שעות טובות מספיקות

יעקב אשר:  תודה רבה לכולם, הישיבה נעולה